คนแห่ถือทองหลังตัวเลขว่างงานสหรัฐฯพุ่ง ดันราคาดีดบาทละ 200 รูปพรรณขายออก 25,550 บาท
คนแห่ถือทองหลังตัวเลขว่างงานสหรัฐฯพุ่ง ดันราคาดีดบาทละ 200 รูปพรรณขายออก 25,550 บาท
คนแห่ถือทองหลังตัวเลขว่างงานสหรัฐฯพุ่ง ดันราคาดีดบาทละ 200 รูปพรรณขายออก 25,550 บาท
3 เม.ย. 2563

สมาคมค้าทองคำ รายงานว่า ราคาขายปลีกทอง (ทองคำ 96.5%) ในประเทศเช้านี้ เมื่อเวลา 09.26 น. ปรับเพิ่มขึ้นจากเมื่อวานบาทละ 200 ตามสถานการณ์ราคาทองคำในตลาดโลก
โดยราคาทองคำแท่ง รับซื้อเข้าบาทละ 24,850.00 ขายออกบาทละ 25,050.00 ส่วนราคาทองรูปพรรณ รับซื้อเข้าบาทละ 24,407.60 ขายออกบาทละ 25,550.00
บริษัท วายแอลจี บูลเลี่ยน แอนด์ ฟิวเจอร์ส จำกัด ระบุว่า ราคาทองคำวานนี้ปิดพุ่งขึ้น 28.47 ดอลลาร์ต่อออนซ์ โดยได้รับแรงหนุนจากการเปิดเผยจำนวนผู้ขอรับสวัสดิการว่างงานของสหรัฐฯ ที่พุ่งขึ้นเกินคาดถึง 6.6 ล้านรายในสัปดาห์ที่สิ้นสุดวันที่ 28 มี.ค. สะท้อนมาตรการปิดเมือง (Lockdown) ในหลายรัฐของสหรัฐฯ เพื่อยับยั้งการระบาดของโควิด-19 ส่งผลให้ชาวอเมริกันถูกปลดออกจากงานสูงถึง 10 ล้านคนเพียงแค่ในเวลาเพียง 2 สัปดาห์ที่ผ่านมา
ขณะที่ตัวเลขผู้ติดเชื้อโควิด-19 ทั่วโลกยังคงพุ่งต่อเนื่อง ล่าสุดทะลุล้านรายสู่ระดับ 1,014,673 ราย ส่วนยอดผู้เสียชีวิตอยู่ที่ 52,983 ราย ซึ่งก่อให้เกิดความวิตกว่าการระบาดของโควิด-19 จะยิ่งฉุดเศรษฐกิจโลกและเศรษฐกิจสหรัฐฯ ให้ตกต่ำมากยิ่งขึ้น พร้อมกระตุ้นการคาดการณ์ว่าธนาคารกลางทั่วโลกโดยเฉพาะธนาคารกลางสหรัฐฯ (เฟด) จะผ่อนคลายนโยบายการเงินเพิ่มเติมเพื่อกระตุ้นเศรษฐกิจจึงเป็นปัจจัยบวกต่อราคาทองคำ
อย่างไรก็ดี ความวิตกที่เกิดขึ้นกลับหนุนความต้องการดอลลาร์ในฐานะสกุลเงินปลอดภัยเช่นกัน ทำให้ราคาทองคำถูกสกัดช่วงบวกเอาไว้ ด้านกองทุน SPDR ถือครองทองคำเพิ่มขึ้น +3.22 ตัน